Document ID: 32013D0644

PROVEDBENA ODLUKA KOMISIJE
оd 8. studenoga 2013.
o izmjeni Odluke 2006/944/EZ kako bi se uvrstila razina emisija dodijeljenih Republici Hrvatskoj na temelju Kyotskog protokola
(priopćeno pod brojem dokumenta C(2013) 7489)
(2013/644/EU)
EUROPSKA KOMISIJA,
uzimajući u obzir Akt o pristupanju Republike Hrvatske, a posebno njegov članak 50.,
budući da:
(1)
Odlukom Komisije 2006/944/EZ (1) određuju se razine emisija u baznoj godini za Uniju i njezine države članice za petogodišnje razdoblje prvog obvezujućeg razdoblja na temelju Kyotskog protokola. Te razine emisija, utvrđene u Prilogu toj Odluci, utvrđene su nakon završetka revizija izvršenih u skladu s člankom 8. Kyotskog protokola uz Okvirnu konvenciju Ujedinjenih naroda o promjeni klime.
(2)
Revizija razine emisija u baznoj godini za Hrvatsku završena je 26. kolovoza 2009. Izvješće o toj reviziji potaknulo je pitanje provedbe u vezi s dodijeljenom kvotom za Hrvatsku. Odbor za pridržavanje odredaba Kyotskog protokola 8. veljače 2012. utvrdio je da je pitanje provedbe riješeno i da su konačne vrijednosti razina emisija za Hrvatsku naknadno utvrđene.
(3)
Nakon pristupanja Republike Hrvatske Europskoj uniji 1. srpnja 2013. potrebno je u Prilog Odluci 2006/944/EZ uključiti i razinu emisija dodijeljenu Hrvatskoj na temelju Kyotskog protokola.
(4)
Odluku 2006/944/EZ potrebno je na odgovarajući način izmijeniti,
DONIJELA JE OVU ODLUKU:
Članak 1.
U Prilogu Odluci 2006/944/EZ iza unosa za Estoniju umeće se sljedeće:
„Hrvatska
148 778 503”
Članak 2.
Ova je Odluka upućena državama članicama
Sastavljeno u Bruxellesu 8. studenoga 2013.

Labels: 18
15
5
20